title: A Bizottság (EU) 2019/1840 Végrehajtási Rendelete (2019. október 31.) az (EU) 2017/1153 végrehajtási rendeletnek az új személygépkocsik egyes kategóriáira vonatkozó WLTP szerinti szén-dioxid-kibocsátási értékek bejelentése tekintetében történő módosításáról és a megfeleltetési eszköz bemeneti adatainak kiigazításáról (EGT-vonatkozású szöveg)

text:
                  4.11.2019

                  HU

                  Az Európai Unió Hivatalos Lapja

                  L 282/9

         A BIZOTTSÁG (EU) 2019/1840 VÉGREHAJTÁSI RENDELETE
         (2019. október 31.)
         az (EU) 2017/1153 végrehajtási rendeletnek az új személygépkocsik egyes kategóriáira vonatkozó WLTP szerinti szén-dioxid-kibocsátási értékek bejelentése tekintetében történő módosításáról és a megfeleltetési eszköz bemeneti adatainak kiigazításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 8. cikke (9) bekezdésének első albekezdésére és 13. cikke (7) bekezdésének első albekezdésére,
         mivel:

                     (1)

                     Az (EU) 2019/631 európai parlamenti és tanácsi rendelet (2) előírja, hogy az új személygépkocsik tekintetében 2025-re és 2030-ra vonatkozóan meghatározandó, a teljes uniós járműállományra vonatkozó szén-dioxid-kibocsátási célértékeket a 2020-ban nyilvántartásba vett új személygépkocsiknak az (EU) 2017/1151 bizottsági rendelettel (3) összhangban mért szén-dioxid-kibocsátása (a továbbiakban: mért szén-dioxid-kibocsátási értékek) alapján kell kiszámítani.

                     (2)

                     Az (EU) 2017/1153 bizottsági végrehajtási rendelet (4) szabályokat állapít meg a szén-dioxid-kibocsátási értékek gyártók általi kiszámítására és bejelentésére vonatkozóan. Meg kell azonban még határozni ezen értékek meghatározásának módját, különösen a nem külső feltöltésű hibrid hajtású elektromos járművek (NOVC-HEV) és a külső feltöltésű hibrid hajtású elektromos járművek (OVC-HEV) tekintetében.

                     (3)

                     Egyértelművé kell tenni azt is, hogy a mért szén-dioxid-kibocsátási értékeket hogyan kell meghatározni, ha több szén-dioxid-kibocsátásmérést is végeznek a típusjóváhagyás céljából.

                     (4)

                     A nem külső feltöltésű hibrid hajtású elektromos járművek és a külső feltöltésű hibrid hajtású elektromos járművek szén-dioxid-kibocsátásának korrelációját fizikai járművizsgálatok alapján kell elvégezni, nem pedig a megfeleltetési eszközzel végzett szimulációk alapján, mivel a megfeleltetési eszközt bonyolult lenne olyan módon kiigazítani, hogy figyelembe tudja venni ezeket a járműtechnológiákat. A megfeleltetési eredmények hatékony ellenőrzésének biztosítása érdekében azonban az ilyen járművekre vonatkozó műszaki vizsgálati adatokat a hagyományos járművekre vonatkozó adatokkal azonos módon kell a Bizottság rendelkezésére bocsátani.

                     (5)

                     Az (EU) 2017/1153 végrehajtási rendeletet ezért ennek megfelelően módosítani kell.

                     (6)

                     Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

            1. cikk
            Az (EU) 2017/1153 végrehajtási rendelet a következőképpen módosul:

                        1.

                        A 7a. cikk a következőképpen módosul:

                                    a)

                                    az (1) bekezdés első albekezdése helyébe a következő szöveg lép:
                                    „A gyártóknak a 2020-ban nyilvántartásba vett valamennyi új személygépkocsira vonatkozóan ki kell számítaniuk az MCO2,
                                       mért értékként meghatározott vegyes szén-dioxid-kibocsátási értéket vagy adott esetben súlyozott vegyes szén-dioxid-kibocsátási értéket az alábbi egyenletek szerint:

                                                a)

                                                tisztán belső égésű motorral felszerelt járművek esetében:
                                                az (EU) 2017/1151 rendelet XXI. melléklete 7. almelléklete 3.2.3.2.4. pontja második albekezdésében meghatározott MCO2-ind kiszámítására szolgáló képlet, amelyben az MCO2-H és az MCO2-L kifejezés helyébe az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.1.3. pontjából (magas szén-dioxid-kibocsátású jármű) és 2.5.1.2.3. pontjából (alacsony szén-dioxid-kibocsátású jármű) vett MCO2,C,5 (vegyes) értékek lépnek;

                                                b)

                                                nem külső feltöltésű hibrid hajtású elektromos járművek (NOVC-HEV) esetében:
                                                az egyenlet: MCO2-mért = MCO2-L,C,5 + Kind × (MCO2-H,C,5 – MCO2-L,C,5)
                                                ahol:

                                                            MCO2-L,C,5

                                                            az érintett interpolációs családra vonatkozó, az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.2.3. pontjából vett MCO2,C,5 (vegyes) érték;

                                                            Kind

                                                            a vizsgált egyedi járműre vonatkozó, az alkalmazandó WLTP vizsgálati ciklus tekintetében alkalmazandó, az (EU) 2017/1151 rendelet XXI. melléklete 8. almellékletének 4.5.3. pontjában megadott interpolációs együttható;

                                                            MCO2-H,C,5

                                                            az érintett interpolációs családra vonatkozó, az (EU) 2017/1151 rendelet I. mellékletének 4. függelékében megadott mintának megfelelő EK-típusbizonyítvány 2.5.1.1.3. pontjából vett MCO2,C,5 (vegyes) érték;

                                                c)

                                                külső feltöltésű hibrid hajtású elektromos járművek (OVC-HEV) esetében:
                                                az egyenlet: MCO2-mért = MCO2-L,C,5 + Kind × (MCO2-H,C,5 – MCO2-L,C,5)
                                                ahol:

                                                            MCO2-L,C,5, MCO2-H,C,5

                                                            az érintett interpolációs család tekintetében az (EU) 2017/1151 rendelet XXI. melléklete 8. almellékletének 4.1.3.1. pontjában meghatározott képlet szerint oly módon meghatározott értékek, hogy az Mi,CDj kifejezés helyébe a H vagy adott esetben az L járműre vonatkozó EK-típusbizonyítvány 2.5.3.2. pontjából vett MCO2,CD (vegyes) érték lép, az Mi,CS kifejezés helyébe pedig a H, az L vagy adott esetben az M járműre vonatkozó EK-típusbizonyítvány 2.5.3.1. pontjából vett MCO2,C,5 (vegyes) érték lép;

                                                            Kind

                                                            a vizsgált egyedi járműre vonatkozó, az alkalmazandó WLTP vizsgálati ciklus tekintetében alkalmazandó, az (EU) 2017/1151 rendelet XXI. melléklete 8. almellékletének 4.5.3. pontjában megadott interpolációs együttható.”;

                                    b)

                                    a szöveg a következő (1a) bekezdéssel egészül ki:

                                       „(1a)   Ha egy EK-típusbizonyítvány 2.5.1.1.3., 2.5.1.2.3., 2.5.3.1. vagy 2.5.3.2. pontjában több mérési értéket rögzítenek, akkor az (1) bekezdésben említett MCO2,C,5 vagy MCO2,CD értéket e rendelkezés alkalmazásában a következőképpen kell meghatározni:

                                                   a)

                                                   egy mérés esetén: az 1. vizsgálatnál rögzített vegyes érték;

                                                   b)

                                                   két mérés esetén: az 1. és a 2. vizsgálatnál rögzített két vegyes érték átlaga;

                                                   c)

                                                   három mérés esetén: az 1., a 2. és a 3. vizsgálatnál rögzített három vegyes érték átlaga.”

                        2.

                        Az I. melléklet a következőképpen módosul:

                                    a)

                                    a 2.1. pontban a második bekezdés utolsó mondata helyébe a következő szöveg lép:
                                    „A nem külső feltöltésű hibrid hajtású elektromos járművek (NOVC-HEV) és a külső feltöltésű hibrid hajtású elektromos járművek (OVC-HEV) tekintetében a 3. pont alkalmazásában referenciaként használt, NEDC szerinti szén-dioxid-értékeket fizikai járművizsgálatokkal kell meghatározni a megfeleltetési eszközzel végzett szimulációk helyett. A fizikai méréseket az e mellékletben meghatározott fizikai járművizsgálatokra vonatkozó rendelkezéseknek megfelelően kell elvégezni. A fizikai járművizsgálatok bemeneti adatait a 2.4. pontnak megfelelően kell meghatározni és benyújtani a típusjóváhagyó hatóságnak vagy adott esetben a műszaki szolgálatnak.”;

                                    b)

                                    a 2.2a. pont a) alpontjának helyébe a következő szöveg lép:

                                                „a)

                                                a WLTP-vizsgálati eredményeknek az (EU) 2017/1151 rendelet XXI. melléklete 6. almellékletének 2. függeléke és 8. almellékletének 2. függeléke szerinti, a szén-dioxid-kibocsátás tömege tekintetében történő korrekcióját az említett rendelet XXI. melléklete 6. almelléklete 2. függeléke 3.4.4. pontjának a) alpontjában és 8. almelléklete 2. függeléke 1.1.4. pontjának a) alpontjában foglalt rendelkezések ellenére valamennyi ilyen vizsgálatra alkalmazni kell;”

                                    c)

                                    a 2.4. pontban az 1. táblázat a következőképpen módosul:

                                                i.

                                                a 24. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „Munkaakkumulátor kapacitása” szöveg lép;

                                                ii.

                                                a 38–41. bejegyzés helyébe a következő szöveg lép:

                                                            „38.

                                                            WLTP szerinti szén-dioxid-kibocsátási érték, 1. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            2.1.1.2.1. pontja
                                                            Az (EU) 2017/1151 rendelet I. melléklete 8a. függelékének

                                                               MCO2,p,1 nem korrigált mért érték az alacsony sebességű szakaszban

                                                            39.

                                                            WLTP szerinti szén-dioxid-kibocsátási érték, 2. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            Ugyanaz.

                                                               MCO2,p,1 nem korrigált mért érték a közepes sebességű szakaszban

                                                            40.

                                                            WLTP szerinti szén-dioxid-kibocsátási érték, 3. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            Ugyanaz.

                                                               MCO2,p,1 nem korrigált mért érték a magas sebességű szakaszban

                                                            41.

                                                            WLTP szerinti szén-dioxid-kibocsátási érték, 4. szakasz (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében)

                                                            gCO2/km

                                                            Ugyanaz.

                                                               MCO2,p,1 nem korrigált mért érték a rendkívül magas sebességű szakaszban”;

                                                iii.

                                                a 60. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „WLTP során alkalmazott generátor (DC/DC átalakító – alacsony feszültségű oldal – NOVC és OVC-HEV esetében) áramerőssége” szöveg lép;

                                                iv.

                                                a 61. bejegyzésben „A megfeleltetési eszköz bemeneti paraméterei” című második oszlopban található szöveg helyébe a „Munkaakkumulátor áramerőssége” szöveg lép;

                                                v.

                                                a 75. bejegyzést el kell hagyni;

                                                vi.

                                                a 77. bejegyzés helyébe a következő szöveg lép:

                                                            „77.

                                                            A WLTP szerinti, mért és korrigált CO2-érték (a töltést fenntartó üzemmódhoz tartozó érték a nem külső feltöltésű és külső feltöltésű hibrid hajtású elektromos járművek esetében) a H és/vagy az L járműre vonatkozóan

                                                            km/h

                                                            Az (EU) 2017/1151 rendelet I. melléklete 8a. függelékének 2.1.1.2.1. pontja

                                                            A H és az L járműre vonatkozó, vegyes, mért CO2-kibocsátás az összes alkalmazandó korrekció után, MCO2,C,5. 2 vagy 3 WLTP-vizsgálat esetén valamennyi mért eredményt meg kell adni (a NOVC és OVC-HEV járműveket kivéve, amelyek esetében csak a végleges típus-jóváhagyási értéket kell megadni).

                                                vii.

                                                a szöveg az alábbi 79–101. bejegyzésekkel egészül ki:

                                                            „79.

                                                            WLTP szerinti, töltéslemerítő üzemmód szén-dioxid-kibocsátási eredményei (vegyes)

                                                            gCO2/km

                                                            Az (EU) 2017/1151 rendelet I. melléklete 4. függelékének 2.5.3.2. pontja

                                                            MCO2,CD töltéslemerítő üzemállapothoz tartozó vegyes szén-dioxid-kibocsátás tömege (2 vagy 3 vizsgálat esetén átlagértékek) az I. típusú vizsgálat esetében, az (EU) 2017/1151 rendelet XXI. melléklete 8. almellékletének 4.1.2. pontja szerint kiszámítva (csak OVC-HEV esetében)

                                                            80.

                                                            WLTP szerinti, használati tényező szerint súlyozott vegyes (mért) szén-dioxid-kibocsátás

                                                            gCO2/km

                                                            Az (EU) 2017/1151 rendelet XXI. melléklete 8. almellékletének 4.1.3.1. pontja szerint kiszámítva

                                                            Számított súlyozott vegyes (mért) eredmények az e rendelet 7a. cikke (1) bekezdésének c) pontja szerint (csak OVC-HEV esetében)

                                                            81.

                                                            WLTP szerinti, használati tényező szerint súlyozott vegyes szén-dioxid-kibocsátás (megadott)

                                                            gCO2/km

                                                            Az EK-típusbizonyítvány 2.5.3.3. pontja

                                                            Számított súlyozott vegyes (megadott) eredmények az EK-típusbizonyítvány 2.5.3.3. pontjából (csak OVC-HEV esetében)

                                                            82.

                                                            WLTP szerinti egyenértékű teljes elektromos hatósugár (vegyes)

                                                            km

                                                            Az EK-típusbizonyítvány 2.5.3.7.2. pontja (EAER)

                                                            Vegyes egyenértékű teljes elektromos hatósugár (EAER) (csak OVC-HEV esetében)

                                                            83.

                                                            Az átmeneti ciklus sorszáma

                                                            –

                                                            Az (EU) 2017/1151 rendelet I. melléklete 8a. függelékének 2.1.1.4.1.4. pontja

                                                            OVC-HEV esetében fel kell tüntetni az átmeneti ciklus sorszámát

                                                            84.

                                                            Az egyes töltéslemerítési vizsgálatok REECi relatív elektromos energiaváltozása

                                                            –

                                                            Az (EU) 2017/1151 rendelet XXI. melléklete 8. almellékletének 3.2.4.5.2. pontja szerint kiszámítva

                                                            Minden egyes töltéslemerítő vizsgálathoz meg kell adni a REECi értéket.

                                                            85.

                                                            NEDC szerinti, töltést fenntartó üzemállapothoz tartozó szén-dioxid-kibocsátás (megadott, B. feltétel)

                                                            gCO2/km

                                                            Adatközlő lap (az (EU) 2017/1151 rendelet I. mellékletének 3. függeléke)
                                                            (NOVC-HEV esetében a 3.5.7.2.1. pont; OVC-HEV esetében a 3.5.7.2.2. pont)

                                                            Eredetiberendezés-gyártó nyilatkozata
                                                            NOVC-HEV esetében: Megadott, vegyes, NEDC szerinti szén-dioxid-kibocsátási érték; OVC-HEV esetében: Megadott, vegyes, töltést fenntartó üzemállapothoz tartozó szén-dioxid-kibocsátás tömege (NEDC szerinti B. feltétel).

                                                            86.

                                                            NEDC szerinti, töltéslemerítő üzemállapothoz tartozó szén-dioxid-kibocsátás (megadott, A. feltétel)

                                                            gCO2/km

                                                            Adatközlő lap (az (EU) 2017/1151 rendelet I. melléklete 3. függelékének 3.5.7.2.3. pontja)

                                                            Vegyes, töltést lemerítő üzemállapothoz tartozó szén-dioxid-kibocsátás, eredetiberendezés-gyártó nyilatkozata (csak OVC-HEV esetében)

                                                            87.

                                                            NEDC szerinti, súlyozott vegyes szén-dioxid-kibocsátás (megadott)

                                                            gCO2/km

                                                            Eredetiberendezés-gyártó nyilatkozata

                                                            Eredetiberendezés-gyártó nyilatkozata (csak OVC-HEV esetében)

                                                            88.

                                                            NEDC szerinti elektromos hatósugár OVC-HEV esetében (megadott)

                                                            km

                                                            Eredetiberendezés-gyártó nyilatkozata

                                                            Eredetiberendezés-gyártó nyilatkozata (csak OVC-HEV esetében)

                                                            89.

                                                            KCO2 tényező a töltést fenntartó üzemmód korrekciójához

                                                            (g/km)/(Wh/km)

                                                            Az (EU) 2017/1151 rendelet XXI. melléklete 8. almelléklete 2. függelékének 2.3.2. pontja

                                                            RCB szén-dioxid-tömegkibocsátási korrekciós együttható NOVC-HEV és OVC-HEV esetében

                                                            90.

                                                            Hibrid járművek konfigurációja (P0, P1, P2, P2 (bolygókerekes hajtómű), P3 vagy P4)(***)

                                                            –

                                                            Van-e a járműben olyan elektromos gép, amelyet a jármű meghajtására vagy a P0, P1, P2, P2 (bolygókerekes hajtómű), P3 vagy P4 helyzetben elektromosenergia-termelésre vagy ezek kombinációjára használnak?
                                                            Eredetiberendezés-gyártó nyilatkozata

                                                            91.

                                                            Az egyes elektromos gépek legnagyobb kimenő teljesítménye (P0, P1, P2, P2 bolygókerekes hajtómű, P3 vagy P4)(***)

                                                            kW

                                                            Az (EU) 2017/1151 rendelet I. melléklete 3. függelékének 3.3.1.1.1. pontja

                                                            Eredetiberendezés-gyártó nyilatkozata

                                                            92.

                                                            Az egyes elektromos gépek legnagyobb kimenő nyomatéka (P0, P1, P2, P2 bolygókerekes hajtómű, P3 vagy P4)(***)

                                                            Nm

                                                            Eredetiberendezés-gyártó nyilatkozata

                                                            93.

                                                            Az egyes elektromos gépek esetében az elektromos gép fordulatszáma és a vonatkoztatási fordulatszám hányadosa (P0, P1, P2, P2 bolygókerekes hajtómű, P3 vagy P4)(***)

                                                            –

                                                            Eredetiberendezés-gyártó nyilatkozata

                                                            94.

                                                            A hajtási újratölthető energiatároló rendszer kapacitása

                                                            Ah

                                                            Az (EU) 2017/1151 rendelet I. melléklete 3. függelékének 3.3.2.3. pontja

                                                            Eredetiberendezés-gyártó nyilatkozata

                                                            95.

                                                            A hajtási újratölthető energiatároló rendszer áramerőssége

                                                            A

                                                            Az (EU) 2017/1151 rendelet XXI. melléklete 8. almellékletének 3. függeléke

                                                            A vizsgálat(ok) során alkalmazott 20 Hz-es idősorértékek megismétlése 1 Hz-en

                                                            96.

                                                            A hajtási újratölthető energiatároló rendszer technológiájának típusa

                                                            –

                                                            Az (EU) 2017/1151 rendelet I. melléklete 8a. függelékének 1.1.10. pontja

                                                            Eredetiberendezés-gyártó nyilatkozata

                                                            97.

                                                            A hajtási újratölthető energiatároló rendszer kezdeti töltöttségi szintje

                                                            %

                                                            Eredetiberendezés-gyártó nyilatkozata

                                                            98.

                                                            A REESS-cellák száma

                                                            Az (EU) 2017/1151 rendelet I. melléklete 3. függelékének 3.3.2.1. pontja

                                                            Eredetiberendezés-gyártó nyilatkozata

                                                            99.

                                                            A hajtási újratölthető energiatároló rendszer feszültségének névleges/idősora

                                                            V

                                                            Az (EU) 2017/1151 rendelet XXI. melléklete 8. almellékletének 3. függeléke

                                                            A vizsgálathoz használt nominális vagy idősorértékek (legalább 20 Hz-es)

                                                            100.

                                                            Alapjáraton történő vitorlázás funkció

                                                            –

                                                            I/N

                                                            A jármű rendelkezik-e alapjáraton történő vitorlázás funkcióval (ami lehetővé teszi, hogy az üzemanyag megtakarítása érdekében a jármű szabadonfutása során a motor alapjáratra kapcsoljon)?

                                                            101.

                                                            Kikapcsolt motorral történő vitorlázás funkció

                                                            –

                                                            I/N

                                                            A jármű rendelkezik-e kikapcsolt motorral történő vitorlázás funkcióval (ami lehetővé teszi, hogy az üzemanyag megtakarítása érdekében a jármű szabadonfutása során a motor kikapcsoljon)?

                                    d)

                                    a 4.2.1.4.2. pont második bekezdése a következő mondattal egészül ki:
                                    „A d) pont esetében, amennyiben a kigurulási menetellenállási mátrix szerinti járműcsalád kigurulási menetellenállási együtthatóit a 2.3.8.2.1. pont a) alpontjának megfelelően határozták meg, akkor az egyes járművek kigurulási menetellenállási együtthatóit meg lehet határozni a 4.2.1.5. pont második bekezdésében meghatározott képletek szerint.”

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Az 1. cikk 2. pontjának c) alpontja 2020. január 1-jétől alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 31-én.

                  a Bizottság részéről

                  az elnök

               Jean-Claude JUNCKER

            (1)  HL L 140., 2009.6.5., 1. o.

            (2)  Az Európai Parlament és a Tanács (EU) 2019/631 rendelete (2019. április 17.) az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről (HL L 111., 2019.4.25., 13. o.).

            (3)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

            (4)  A Bizottság (EU) 2017/1153 végrehajtási rendelete (2017. június 2.) a szabályozási vizsgálati eljárás változását tükröző megfeleltetési paraméterek meghatározására szolgáló módszertan megállapításáról és az 1014/2010/EU rendelet módosításáról (HL L 175., 2017.7.7., 679. o.).

            (***)  P0: az elektromos gép a motor erőátviteli szíjához kapcsolódik, ezért a motor fordulatszáma a vonatkoztatási fordulatszáma;
         P1: az elektromos gép a motor forgattyústengelyéhez kapcsolódik, ezért a motor fordulatszáma a vonatkoztatási fordulatszáma;
         P2: az elektromos gép az átvitel (a sebességváltó vagy a fokozatmentes sebességváltó) előtt van beszerelve, ezért a sebességváltó bemeneti fordulatszáma a vonatkoztatási fordulatszáma;
         P2 (bolygókerekes hajtómű): az elektromos gép a bolygókerekes hajtóműnek a belső égésű motorhoz vagy a végáttételhez nem kapcsolódó fogaskerekéhez kapcsolódik (ami itt a bolygómű oldal). Ebben az esetben az elektromos gép és a bolygókerekes sebességváltó oldala fordulatszámának (vonatkoztatási fordulatszámának) hányadosát kell megadni, amely a sebességcsökkentő eszközök sebességnövelő/-csökkentő hatását tükrözi.
         P3: az elektromos gép közvetlenül a meghajtott tengely végáttétele előtt van beszerelve, ezért a végáttétel bemeneti forgási sebessége a vonatkoztatási sebessége (ide tartoznak a végáttétel oldalán bolygókerekes hajtómű fogaskerekéhez kapcsolódó elektromos gépek). Egy jármű legfeljebb két P3 géppel rendelkezhet (az egyik (P3a) az elülső, a másik (P3b) a hátsó tengelyhez kapcsolódik);
         P4: az elektromos gép a végáttétel után található, ezért a kerék fordulatszáma a vonatkoztatási fordulatszáma. Egy jármű legfeljebb négy P4 motorral rendelkezhet (mindegyik keréknél eggyel, ahol P4a első kerékre utal, P4b pedig hátsó kerékre).
         Ezen bemeneti adatok további specifikációit a megfeleltetési eszköz adatbeviteli sablonjában kell megadni.”


title: A Bizottság (EU) 2019/1841 végrehajtási rendelete (2019. október 31.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről Vlees van het rood ras van West-Vlaanderen (OEM)

text:
                  4.11.2019

                  HU

                  Az Európai Unió Hivatalos Lapja

                  L 282/15

         A BIZOTTSÁG (EU) 2019/1841 VÉGREHAJTÁSI RENDELETE
         (2019. október 31.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről „Vlees van het rood ras van West-Vlaanderen” (OEM)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (3) bekezdésének a) pontjára,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Belgium kérelmét (2) a „Vlees van het rood ras van West-Vlaanderen” elnevezés oltalom alatt álló eredetmegjelölésként (OEM) történő bejegyzésére.

                     (2)

                     A Bizottsághoz 2018. július 27-én felszólalás érkezett Franciaország részéről. A kapcsolódó, indokolással ellátott felszólalási nyilatkozatot a Bizottság 2018. szeptember 26-án kapta meg.

                     (3)

                     Franciaország álláspontja szerint az 1151/2012/EU rendelet 5. cikkében előírt feltételek nem teljesülnek. A tagállam szerint az OEM-ként bejegyzésre javasolt „Vlees van het rood ras van West-Vlaanderen” elnevezés nem kapcsolódik konkrét földrajzi helyhez. A termékleírás csak a „nyugat-flandriai vörösmarha” fajtát azonosítja, amelyből a termékleírás szerint a hústerméket előállítják.

                     (4)

                     Franciaország emellett úgy vélte, hogy a javasolt elnevezés ellentétes a 6. cikk (2) bekezdésével, mert félrevezetheti a fogyasztót a termék tényleges származásával kapcsolatban. Mivel a bejegyzendő elnevezés tartalmazza a „ras”, azaz „fajta” kifejezést, a tagállam szerint nem lehet különbséget tenni az oltalom alatt álló eredetmegjelölés termékleírásának megfelelően előállított hústermék, illetve az azonos fajtájú állatokból előállított, de az oltalom alatt álló eredetmegjelölés hatálya alá nem tartozó hús között. Ennek következtében jelentős a veszély, hogy a fogyasztó a két hústerméket összetévesztheti.

                     (5)

                     A Bizottság a felszólalást elfogadhatónak találta, ezért 2018. november 14-én kelt levelében felkérte Belgiumot és Franciaországot, hogy egy három hónapos időszak alatt folytassák le a szükséges konzultációkat, hogy saját belső eljárásaiknak megfelelően megállapodásra jussanak egymással.

                     (6)

                     A kérelmező kérésére a konzultációra rendelkezésre álló határidő további három hónapra meghosszabbításra került.

                     (7)

                     A felek között megállapodás született. Belgium 2019. május 14-én kelt levelében értesítette a Bizottságot a megállapodás kimeneteléről. A felek tisztázták, hogy a fajta hivatalos elnevezése „Rood”, nem pedig „Rood ras van West-Vlaanderen”. Tehát az elnevezés földrajzi eleme nem része a fajta elnevezésének, hanem a bejegyzésre javasolt elnevezésnek a földrajzi összetevője, amely a termék származását jelöli.

                     (8)

                     A fenti egyértelmű különbségtétel fényében továbbá az elnevezés nem tekinthető úgy, hogy alkalmas a fogyasztó félrevezetésére a termék tényleges származása tekintetében. Az általános uniós címkézési szabályok betartása elegendő lehet ahhoz, hogy elkerülhető legyen a fogyasztók félrevezetésének kockázata, egyúttal hivatkozva a fordításokra, különösen pedig a „Rouge Flamande” francia fajta nevével való lehetséges ütközésre.

                     (9)

                     Helyénvaló a „Vlees van het rood ras van West-Vlaanderen” elnevezés egésze számára oltalmat biztosítani. A gyártók számára lehetővé kell tenni, hogy – az Unió jogrendjében alkalmazandó elvek és szabályok betartása mellett – továbbra is használhassák az elnevezés egyes komponenseit, külön-külön vagy együtt, akár fordításban is.

                     (10)

                     mivel a Belgium és Franciaország közötti megállapodás tartalma összhangban van az 1151/2012/EU rendelet és a további uniós jogszabályok által előírtakkal, úgy azt figyelembe kell venni.

                     (11)

                     Az egységes dokumentum és a termékleírás szövege ennek megfelelően módosításra került. Az egységes dokumentumban végrehajtott változtatások nem minősülnek jelentősnek. A „Rood” fajta törzskönyvét és a kérelmező csoportosulás szabályzatát csatolták a termékleíráshoz.

                     (12)

                     mivel az egységes dokumentum módosításai nem jelentősek, az 1151/2012/EU rendelet 51. cikke (4) bekezdésében meghatározott vizsgálatot nem kell megismételni. Az egységes dokumentum egységes szerkezetbe foglalt változatát azonban tájékoztatás céljából közzé kell tenni.

                     (13)

                     A fentiekre való figyelemmel indokolt a „Vlees van het rood ras van West-Vlaanderen” elnevezést bejegyezni az oltalom alatt álló eredetmegjelölések és az oltalom alatt álló földrajzi jelzések nyilvántartásába,

               ELFOGADTA EZT A RENDELETET:

            1. cikk
            A „Vlees van het rood ras van West-Vlaanderen” (OEM) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.1. osztályba – Friss hús (valamint vágási melléktermék és belsőség) – tartozó terméket jelöl.
            Az egységes dokumentum egységes szerkezetbe foglalt szövegét e rendelet melléklete tartalmazza.

            2. cikk
            Helyénvaló a „Vlees van het rood ras van West-Vlaanderen” elnevezés egésze számára oltalmat biztosítani. A név egyes elemeit – akár egyszerre többet is közülük –, valamint fordításukat az uniós jogrend elveinek és szabályainak betartásával az Unió egész területén használni lehet.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 31-én.

                  a Bizottság részéről

                  az elnök

               Jean-Claude JUNCKER

            (1)  HL L 343., 2012.12.14., 1. o.

            (2)  HL C 157., 2018.5.4., 11. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).

            Melléklet

               EGYSÉGES DOKUMENTUM

               „VLEES VAN HET ROOD RAS VAN WEST-VLAANDEREN”

            EU-szám: PDO-BE-02261 – 2017.1.11.

               OEM (X) OFJ ()

            1.   Elnevezés(ek)

            „Vlees van het rood ras van West-Vlaanderen”
            2.   Tagállam vagy harmadik ország

            Belgium
            3.   A mezőgazdasági termék vagy élelmiszer leírása

            3.1.   A termék típusa

            Friss hús (valamint vágási melléktermék és belsőség)
            3.2.   Az 1. pontban szereplő elnevezéssel jelölt termék leírása

            A „Vlees van het rood ras van West-Vlaanderen” elnevezés kizárólag a belgiumi Nyugat-Flandria tartományban tenyésztett és felnevelt, a „Rood” (belga vörösmarha) fajtához tartozó, 3,5–8 év közötti korú nőivarú állatoknak és 2–3,5 év közötti korú tinóknak a friss húsára használható. A hasított testeknek eleget kell tenniük a következő feltételeknek:

                        —

                        Tömeg: legalább 380 kg.

                        —

                        Húsossági kategória: a szarvasmarhák minősítésére szolgáló SEUROP rendszer szerinti S, E, U, R és O osztály.

                        —

                        Faggyúborítottság: 2, 3, 4 vagy 5.

                  A hús meglehetősen sötét vörös, enyhe, finom márványozottsággal és finom rostú textúrával.
            A hús intenzív, testes ízű, és a benne található vékony zsírcsíkoknak köszönhetően krémes jellegű.
            3.3.
                  Takarmány (kizárólag állati eredetű termékek esetében) és nyersanyagok
                  (kizárólag feldolgozott termékek esetében)

            A „Rood” (belga vörösmarha) fajtához tartozó teheneknek és tinóknak adott tömegtakarmány (fűfélék és legelői termények) 75–100 %-át a földrajzi területen, nagyrészt magában a mezőgazdasági üzemben állítják elő.
            A szarvasmarhák egyes életszakaszaikban kiegészítésképpen kis arányban koncentrált takarmányt is kapnak.
            Nyáron a szarvasmarhák – amint és ameddig az időjárás engedi – a mezőkön legelnek. Ez április és november között átlagosan hét hónapig tart.
            Télen a takarmányt főként a helyi legelői termények – szenázs és széna – alkotják.
            A legelői terményeket a mezőgazdasági üzem területén teremnek, szükség esetén azonban beszerezhetnek olyan takarmányt, amelyet a földrajzi területen belül, helyben állítottak elő. Szomszédos területekről csak szélsőséges időjárási körülmények (aszály vagy heves esőzések) esetén szerezhető be takarmány, korlátozott mennyiségben. A földrajzi területen kívülről származó takarmány évről évre az állatok számára biztosított szárazanyag-tartalom 30 % és legfeljebb 50 % közötti hányadát teheti ki, és ez nem érintheti a hús egyedi jellemzőit.
            A legelői terményeken kívül a marhákat a továbbiakkal etetik:

                        —

                        nyáron (és csak szükség esetén): helyben előállított tömegtakarmány (például kukorica, cukorrépapép, sörtörköly, burgonya, szalma stb.),

                        —

                        télen: tömegtakarmány, valamint 100 kg élőtömegre vetítve legfeljebb napi 0,5 kg koncentrált takarmány.

                  A fent említett kiegészítő tömegtakarmányt elsődlegesen a mezőgazdasági üzem területén állítják elő, de szükség esetén kívülről is beszerezhetik. Ennek 75–100 %-a földrajzi területről származik.
            A hizlalási időszak legfeljebb öt hónapig tart. A takarmányt 100 kg élőtömegre vetítve legfeljebb napi 1 kg koncentrált takarmánnyal egészítik ki. A koncentrált takarmány gabonaféléket tartalmaz, kiegészítve egyebek mellett lenmagpogácsával, takarmányrépával és burgonyával. Az állatok hizlalhatók istállókban – megkötve vagy kötetlen tartásban –, vagy legelőn.
            3.4.   Az előállítás azon műveletei, amelyeket a meghatározott földrajzi területen kell elvégezni

            Az elletésnek, a nevelésnek, a hizlalásnak, a levágásnak és a darabolásnak a földrajzi területen kell történnie.
            3.5.
                  A bejegyzett elnevezést viselő termék szeletelésére, aprítására, csomagolására
                  stb.
                  vonatkozó egyedi szabályok

            –
            3.6.   A bejegyzett elnevezést viselő termék címkézésére vonatkozó egyedi szabályok

            A címkén szerepelnie kell a „Vlees van het rood ras van West-Vlaanderen” bejegyzett elnevezésnek és az uniós logónak.
            4.   A földrajzi terület tömör meghatározása

            A földrajzi terület a belgiumi Nyugat-Flandria tartományra terjed ki.
            5.   Kapcsolat a földrajzi területtel

            5.1.   A földrajzi terület sajátosságai

            Nyugat-Flandria alkalmas a vegyes gazdaságokban végzett hagyományos mezőgazdasági termelésre. A tartomány leírása a következő: „Nyugat-Flandria alacsonyan fekvő terület […]. Nagyon kedvező óceáni éghajlat jellemzi, és főként nagyon értékes mezőgazdasági földterületek alkotják: a dűnék vonala mögött a talaj nehéz poldertalaj; a tartomány déli részét termékeny homokos agyag borítja, míg a homokos talaj a Bruges–Torhout–Tielt háromszögre korlátozódik. A homokos területektől eltekintve a nyugat-flandriai mezőgazdasági termelők előtt számos különféle földhasználati és vetésforgó-lehetőség áll nyitva.”
            Az Északi-tenger közelsége és a jellegzetes óceáni éghajlat miatt az állattenyésztés mindig is fontos szerepet töltött be Nyugat-Flandriában. Az óceáni éghajlatot erőteljesen befolyásolja az Atlanti-óceán meleg Golf-áramlata. Ebből adódóan Nyugat-Flandriában kevés a ténylegesen hideg vagy valóban meleg nap. Mindez azzal párosulva, hogy ezen a területen a legmagasabb a napsütéses órák száma Belgiumban, kedvez a „Rood” (belga vörösmarha) egyedek legfontosabb táplálékforrásaként szolgáló fűfélék és legelői termények buja növekedésének. A buja fű krémes jellegű, ízletes húst eredményez.
            A „Rood” (belga vörösmarha) tenyésztői nemzedékről nemzedékre adják át szaktudásukat: az állatok mindaddig kint legelhetnek, amíg ezt az időjárás lehetővé teszi, és elsődlegesen tömegtakarmányon nevelik őket. Emellett a más fajtákhoz tartozó szarvasmarhákhoz képest meglehetősen későn vágják le őket. A nyugat-flandriai szarvasmarha-tenyésztők vegyes mezőgazdasági üzemeket működtetnek, amelyek szorosan kötődnek a helyi hagyományokhoz, és alkalmazkodtak a földrajzi és az éghajlati viszonyokhoz. Az állattartás mellett termesztenek szántóföldi növényeket is, köztük búzát, árpát, cukorrépát, burgonyát és kukoricát, amelyeket hagyományosan tömegtakarmányként adnak a belga vörösmarháknak.
            5.2.   A fajta sajátosságai

            Nyugat-Flandriában és Francia Flandria északi részén évszázadok óta legelnek vörösmarhák. 1770 körül egységesen itt összpontosult a vörösmarha szaporítása; ez a fajta adta a régió szarvasmarha-állományának 95 %-át.
            Miután Belgium 1830-ban elnyerte függetlenségét, a francia és a belga hatóságok eltérő állattenyésztési megközelítéseket kezdtek alkalmazni, ami a fajta kettéválását eredményezte. Franciaországban a tejelő szarvasmarhaként való alkalmazás került előtérbe, ami a „rouge des Flandres” vagy „Casselloise” fajta kifejlődéséhez vezetett. Nyugat-Flandriában a fajta megmaradt kettős hasznosításúnak.
            1906-ban regionális testület jött létre egy egész Nyugat-Flandriára kiterjedő törzskönyv vezetése érdekében. A fajta holland neve korábban „het rood Vlaams ras” (flamand vörösmarha) volt, később azonban a „het rood ras van West-Vlaanderen” (nyugat-flandriai vörösmarha) nevet kapta, amely kiemeli a meghatározott tenyésztési területet, nevezetesen a belgiumi Nyugat-Flandria tartományt. A XX. század elejétől Nyugat-Flandria tartomány tudatosan döntött úgy, hogy egyetlen fajtát tenyésszenek a határain belül.
            Az 1970-es évekig a teljes nyugat-flandriai szarvasmarha-állománynak akár 80 %-a vörösmarha volt. A fajta azért őrződött meg, mert néhány nyugat-flandriai mezőgazdasági termelő a hús egyedi jellemzőire tekintettel kifejezetten azt választotta. 1994-ben a fajtához tartozó vörösmarhák teljes állományának még mindig 99,6 %-a Nyugat-Flandriában élt. A frissebb számadatok azt mutatják, hogy az arány továbbra is meghaladja a 95 %-ot.
            1991-ben a szarvasmarhafajták minőségjavításáról szóló miniszteri rendelettel összhangban a fajta hivatalos neve „het Rood ras van België” (belga vörösmarha) lett. A fajta elnevezése az említett rendelet hatályon kívül helyezését követően, 2007-ben változott „Rood”-ra (vörösmarha).
            5.3.   A hús sajátosságai

            A fajta egyedi jellemzőinek és Nyugat-Flandria tartomány földrajzi sajátosságainak kombinációja egyedülálló húst eredményez.
            Az évszázadok során a „Rood” vörösmarha alkalmazkodott a terület enyhe óceáni éghajlatához és a tápanyagban gazdag nyugat-flandriai talaj terményeihez. Általános nézet, hogy ez a vörösmarhafajta minden más belga szarvasmarha-fajtánál jobban alakítja hússá a füvet. Az állatok a lehető legtöbb időt töltik a nyugat-flandriai legelőkön, és télen is számos különféle, helyben termett tömegtakarmányt kapnak.
            A „Vlees van het rood ras van West-Vlaanderen” húst testes, markánsan húsos íze különbözteti meg a többi belga marhahústól. A húsos ízhez krémes jelleg társul, amely a finom márványozottságnak köszönhető. Emellett a hús rendkívül puha, anélkül, hogy veszítene ízéből. A hús puhasága a nagyon finom rostú, finom szerkezetére vezethető vissza. A hús gyönyörű sötétvörös színű.
            A „Vlees van het rood ras van West-Vlaanderen” sajátosságait a fajta, a helyi fűfélékből álló takarmány és a szarvasmarhák levágáskori érett kora biztosítja.
            5.4.   A földrajzi terület és a termék sajátosságai között fennálló kapcsolat

            A „Rood” vörösmarha és Nyugat-Flandria tartomány közötti kapcsolat évszázadokra nyúlik vissza. A földrajzi terület éppúgy magában foglalja a helyi szarvasmarha-tenyésztők szerteágazó szaktudását és a törzskönyv hatékony vezetését, mint az egyedi éghajlati és talajviszonyokat.
            A hús ízét kedvezően befolyásolja, hogy a szarvasmarha étrendjében nagy arányban találhatók meg a helyi legelőkről származó termények. A kedvező óceáni éghajlat lehetővé teszi a fűfélék egész évi növekedését, ami biztosítja a jelentős izmoltságot és a zamatos, finom rostú húst. A hús minősége egyedi sajátosság, amely abból adódik, hogy az állat fiatal korától kezdve szabadon legelhet és növelheti izomtömegét. A tehenek többször is ellenek. Az ellés és a szoptatás révén a húsban természetes zsírok alakulnak ki, amelyek krémes ízt kölcsönöznek a „Vlees van het rood ras van West-Vlaanderen” húsnak.
            Mivel levágáskor az állatok idősebbek, bőséges idő biztosított számukra a növekedéshez és az izomtömeg kialakulásához, amelynek alapja a jó minőségű helyi takarmány. Ezáltal ennek a szívós vörösmarhának puha és ízletes lesz a húsa.
            A „Rood” vörösmarha fajtához tartozó tinók szintén jelentős izomtömeget építenek fel. A hagyományos húsmarha-tenyésztés esetében a hímivarú állatoknak szinte soha nem adatik meg, hogy ilyen kort érjenek meg. A hagyományos húsmarha-tenyésztés esetében a legtöbb hímivarú szarvasmarhát már 20 hónapos kora körül levágják. Nyugat-Flandriában a „Rood” vörösmarha fajtához tartozó tinókat ezzel szemben mindaddig nem vágják le, amíg el nem érik a kettő és a három és fél év közötti kort. Ez lehetővé teszi, hogy az állatok jelentős izomtömeget növeljenek, és puha, finoman márványozott végterméket eredményez. További jelentős különbség a hagyományos állattenyésztési gyakorlatokhoz képest, hogy az állatok a lehető legnagyobb mértékben szabadon legelhetnek, és nyugat-flandriai fűféléken és tömegtakarmányokon, nem pedig koncentrált takarmányon és kukoricán nevelkednek.
            A Nyugat-Flandriában tenyésztett és felnevelt „Rood” vörösmarha húsának minőségét tükrözi, hogy számos helyen utalnak rá a régi és az újabb étlapokon, valamint a gasztronómiai szakirodalomban.
            2012-ben a „Vlees van het rood ras van West-Vlaanderen”-t elismerték hagyományos flamand regionális termékként.
            Napjainkban a Nyugat-Flandriában tenyésztett és felnevelt „Rood” vörösmarha húsát igen nagyra becsülik Nyugat-Flandria és egész Belgium gasztronómiai köreiben, emellett külföldről is kereslet mutatkozik e minőségi termék iránt.

               Hivatkozás a termékleírás közzétételére

            (e rendelet 6. cikke (1) bekezdésének második albekezdése)
            https://lv.vlaanderen.be/sites/default/files/attachments/productdossier_vlees_van_het_rood_ras_van_west-vlaanderen_0.pdf


title: A Bizottság (EU) 2019/1947 végrehajtási rendelete (2019. november 22.) a kassziagumi macskák és kutyák takarmány-adalékanyagaként történő engedélyezéséről (EGT-vonatkozású szöveg)

text:
                  26.11.2019

                  HU

                  Az Európai Unió Hivatalos Lapja

                  L 304/7

         A BIZOTTSÁG (EU) 2019/1947 VÉGREHAJTÁSI RENDELETE
         (2019. november 22.)
         a kassziagumi macskák és kutyák takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (2)

                     A kassziagumi macskák és kutyák takarmány-adalékanyagaként történő felhasználását a 70/524/EGK irányelvnek megfelelően határozatlan időre engedélyezték (3). Az említett adalékanyagot ezt követően az 1831/2003/EK rendelet 10. cikke (1) bekezdésének b) pontja szerint meglévő termékként felvették a takarmány-adalékanyagok közösségi nyilvántartásába.

                     (3)

                     Az 1831/2003/EK rendelet 10. cikke (2) bekezdésének megfelelően kérelmeket nyújtottak be a kassziagumi macskák és kutyák takarmány-adalékanyagaként történő újraértékelésére. A kérelmezők az adalékanyagnak a „technológiai adalékanyagok” adalékanyag-kategóriába és a „zselésítő anyagok” funkcionális csoportba való besorolását kérte. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat. Ezt követően három kérelmet az érintett kérelmezők visszavontak.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2014. október 29-i (4), 2017. január 25-i (5) és 2018. november 27-i (6) véleményében arra a következtetésre jutott, hogy csak a kassziagumi mint élelmiszer-adalékanyag specifikációinak (7) (< 0,5 mg antrakinon/kg) megfelelő, tisztított (izopropanollal való extrahálás), félig finomított kassziagumi nincs káros hatással az állatok egészségére 13 200 mg/kg legnagyobb hatóanyag-tartalommal a 12 %-os nedvességtartalmú teljes értékű takarmányban. Azt is megállapította, hogy az adalékanyag bőr- és légzőszervi szenzibilizáló, valamint potenciálisan bőr- és szemirritáló hatású. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. Továbbá arra a következtetésre jutott, hogy a kérelemben ismertetett, a piacon jelen lévő félig finomított kassziagumi mutagenitása nem zárható ki. A Hatóság továbbá azt is megállapította, hogy a kassziagumi zselésítő anyagként hatékony lehet a karragénnel együtt, 20 %-nál nagyobb nedvességtartalmú takarmányban való alkalmazáskor. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá a takarmányban található takarmány-adalékanyagokra vonatkozó analitikai módszerekről szóló, az 1831/2003/EK rendelettel létrehozott referencialaboratórium által benyújtott jelentést.

                     (5)

                     A kassziagumi értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek, amennyiben az élelmiszer-adalékanyagra vonatkozóan meghatározott specifikációk teljesülnek. Ennek megfelelően az adalékanyag használatát az e rendelet mellékletében meghatározottak szerint engedélyezni kell.

                     (6)

                     Ezért az olyan kassziagumit mint meglévő terméket, amely nem felel meg az élelmiszer-adalékanyagra előírt specifikációknak, valamint az ilyen kassziagumit tartalmazó takarmányokat ki kell vonni a forgalomból. Gyakorlati okokból ugyanakkor célszerű engedélyezni egy korlátozott időszakot az említett termékek meglévő készleteinek forgalomból történő kivonására annak érdekében, hogy a piaci szereplők felkészülhessenek az engedélyezésből adódó új követelmények teljesítésére.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, a „technológiai adalékanyagok” adalékanyag-kategóriába és a „zselésítő anyagok” funkcionális csoportba tartozó adalékanyag takarmány-adalékanyagként történő használata a mellékletben meghatározott feltételek mellett engedélyezett.

            2. cikk
            Átmeneti intézkedések

               (1)   A kassziagumi takarmány-adalékanyag, amelyet 2019. december 16. előtt állítottak elő és címkéztek fel a 2019. december 16. előtt alkalmazandó szabályoknak megfelelően, 2020. március 16-ig továbbra is forgalomba hozható és felhasználható.

               (2)   Az (1) bekezdésben szereplő takarmány-adalékanyagot tartalmazó előkeverékek, amelyeket 2020. március 16. előtt állítottak elő és címkéztek fel a 2019. december 16. előtt alkalmazandó szabályoknak megfelelően, 2020. június 16-ig továbbra is forgalomba hozhatók és felhasználhatók.

               (3)   Az (1) bekezdésben szereplő takarmánykeverékek és takarmány-adalékanyagok, illetve a (2) bekezdésben szereplő előkeverékek, amelyeket 2020. június 16. előtt állítottak elő és címkéztek fel a 2019. december 16. előtt alkalmazandó szabályoknak megfelelően, 2020. december 16-ig továbbra is forgalomba hozhatók és felhasználhatók.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 22-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról
         (HL L 270., 1970.12.14., 1. o.).

            (3)  A Bizottság 93/55/EGK irányelve (1993. június 25.) a takarmány-adalékanyagokról szóló 70/524/EGK tanácsi irányelv módosításáról (HL L 206., 1993.8.18., 11. o.).

            (4)  EFSA Journal 2014; 12(11):3899, 3900, 3901 és 3902.

            (5)  EFSA Journal 2017; 15(2):4709 és 4710.

            (6)  EFSA Journal 2019;17(1):5528.

            (7)  A Bizottság 231/2012/EU rendelete (2012. március 9.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról (HL L 83., 2012.3.22., 1. o.).

            MELLÉKLET

                        Az adalékanyag azonosító száma

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg adalékanyag/kg 12 %-os nedvességtartalmú teljes értékű takarmányban

                           Adalékanyag kategória: technológiai adalékanyagok. Funkcionális csoport: zselésítő anyagok

                        1f499

                        Kassziagumi

                           Az adalékanyag összetétele:

                           Cassia tora és Cassia obtusifolia (Leguminosae) tisztított endospermiumából készült, 0,05 %-nál kevesebb Cassia occidentalis-t tartalmazó készítmény.
                        Antrakinonok (összesen) < 0,5 mg/kg
                        Por formájában

                           A hatóanyag jellemzése:

                        Főként 1,4-β-D-mannopiranóz egységek 1,6-kapcsolt α-D-galaktopiranóz-egységekkel.
                        A mannózok galaktózokhoz viszonyított aránya 5:1.
                        Galaktomannánok > 75 %

                           Analitikai módszer
                            (1)

                        A takarmány-adalékanyag kassziagumi-tartalmának meghatározására:
                        a FAO JECFA 10. sz. monográfiája  (2) a 2010/67/EU bizottsági irányelvben (3) említettek szerint.

                        Kutyák
                        Macskák

                        –

                        –

                        13 200

                                    1.

                                    Az adalékanyagot a karragénnel (amely a felhasznált kassziagumi mennyiségének legalább 25 %-át teszi ki) kombináltan csak 20 %-nál nagyobb nedvességtartalmú teljes értékű takarmányban lehet használni.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között légzésvédő maszkkal, szemvédővel és bőrvédő eszközökkel kell használni.

                        2029.12.16.

               (1)  Az analitikai módszerek részletes leírása megtalálható a takarmány-adalékanyagok vizsgálatára létrehozott referencialaboratórium honlapján: https://ec.europa.eu/jrc/en/eurl/feed-additives/evaluation-reports.

               (2)  FAO JECFA Combined Compendium of Food Additive Specifications, ’Cassia Gum’, Monograph No. 10 (2010) http://www.fao.org/fileadmin/user_upload/jecfa_additives/docs/monograph10/additive-513-m10.pdf.

               (3)  A Bizottság 2010/67/EU irányelve (2010. október 20.) a színezékeken és édesítőszereken kívüli egyéb élelmiszer-adalékanyagok különleges tisztasági követelményeinek megállapításáról szóló 2008/84/EK irányelv módosításáról (HL L 277., 2010.10.21., 17. o.).


title: A Bizottság (EU) 2020/157 végrehajtási rendelete (2020. február 5.) a tartrazin kutyák, macskák, díszhalak, magevő díszmadarak és kis rágcsálók takarmány-adalékanyagaként történő engedélyezéséről (EGT-vonatkozású szöveg)

text:
                  6.2.2020

                  HU

                  Az Európai Unió Hivatalos Lapja

                  L 34/15

         A BIZOTTSÁG (EU) 2020/157 VÉGREHAJTÁSI RENDELETE
         (2020. február 5.)
         a tartrazin kutyák, macskák, díszhalak, magevő díszmadarak és kis rágcsálók takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az 1831/2003/EK rendelet 10. cikkének (2) bekezdése előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (2)

                     A „színezékek, beleértve a pigmenteket is” csoportjának az „egyéb színezékek” rovatába sorolt tartrazint díszhalak takarmány-adalékanyagaként a 70/524/EGK irányelvnek megfelelően időbeli korlátozás nélkül engedélyezték. Szintén időbeli korlátozás nélkül engedélyezték a „színezékek, beleértve a pigmenteket is” csoportjának a „közösségi szabályok által élelmiszer-színezésre engedélyezett színezőanyagok” rovatába sorolt takarmány-adalékanyagként kutyák és macskák számára. Az adalékanyagot ezt követően – az 1831/2003/EK rendelet 10. cikke (1) bekezdésének megfelelően – meglévő termékként felvették a takarmány-adalékanyagok nyilvántartásába. A 358/2005/EK bizottsági rendelettel (3) továbbá időbeli korlátozás nélkül engedélyezték a „színezékek, beleértve a pigmenteket is” csoportjának az „egyéb színezékek” rovatába sorolt takarmány-adalékanyagként magevő díszmadarak és kis rágcsálók számára.

                     (3)

                     Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a tartrazin díszhalak, kutyák és macskák, magevő díszmadarak és kis rágcsálók takarmány-adalékanyagaként történő engedélyezésére vonatkozóan. A kérelmező az adalékanyagnak az „érzékszervi tulajdonságokat javító adalékanyag” adalékanyag-kategóriába, valamint a „színezékek” funkcionális csoportba való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2016. október 18-i véleményében (4) megállapította, hogy a tartrazin a javasolt felhasználási feltételek mellett nincs káros hatással az állati egészségre. Arra a következtetésre jutott továbbá, hogy a tartrazinnak való, belélegzés általi expozíció veszélyesnek tekinthető az adalékanyag felhasználója számára, továbbá hogy az anyag bőrszenzibilizálónak minősül, és hogy nem vonható le következtetés a bőrre vagy a szemre gyakorolt irritációra vonatkozóan. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A 429/2008/EK bizottsági rendeletnek (5) megfelelően a környezeti kockázatbecslés I. szakasza megállapította, hogy a tartrazint a nem élelmiszer-termelő állatok takarmány-adalékanyagaként a jelentős környezeti hatás valószínűtlensége miatt fel kell menteni a további értékelés alól, figyelembe véve, hogy a Hatóság a fent említett véleményében nem állapított meg tudományosan megalapozott kockázatokat. A Hatóság továbbá arra a következtetésre jutott, hogy a tartrazin hatékonyan növeli a takarmányok színét, és kedvezően befolyásolja a díszhalak és a magevő díszmadarak színét. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     A tartrazin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (6)

                     mivel semmilyen biztonsági ok nem indokolja az érintett anyagok engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és a „színezékek” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.

            2. cikk
            Átmeneti intézkedések

               (1)   A mellékletben meghatározott anyag és az azt tartalmazó előkeverékek, amelyeket 2020. augusztus 26. előtt állítottak elő és címkéztek fel a 2020. február 26. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

               (2)   A mellékletben szereplő anyagot tartalmazó takarmány-alapanyagok és takarmánykeverékek, amelyeket 2022. február 26. előtt állítottak elő és címkéztek fel a 2020. február 26. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 5-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  A Bizottság 358/2005/EK rendelete (2005. március 2.) egyes takarmány-adalékanyagok alkalmazásának határozatlan időre történő engedélyezéséről és a már engedélyezett takarmány-adalékanyagok új felhasználásának engedélyezéséről (HL L 57., 2005.3.3., 3. o.).

            (4)  The EFSA Journal (2016); 14(11):4613.

            (5)  A Bizottság 429/2008/EK rendelete (2008. április 25.) az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról (HL L 133., 2008.5.22., 1. o.).

            MELLEKLET

                        Az adalékanyag azonosító száma

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg hatóanyag/kg 12 %-os nedvességtartalmú teljes értékű takarmányban

                           Kategória: érzékszervi tulajdonságokat javító adalékanyagok. Funkcionális csoport: színezékek, i. a takarmányt megszínező vagy annak színét helyreállító anyagok

                        2a102

                        Tartrazin

                           Az adalékanyag összetétele:

                        a tartrazin fő összetevője a nátriumsó.
                        Szilárd formában

                           Az adalékanyag hatóanyagának nátriumsóként való jellemzése:

                        a tartrazin főtömegében trinátrium-5-hidroxi-1-(4-szulfonáto-fenil)-4-(4-szulfonáto-fenil-azo)-H-pirazol3-karboxilátból és kiegészítő színezőanyagokból, valamint fő színtelen alkotórészként nátrium-kloridból és/vagy nátrium-szulfátból.
                        A kalcium- és a káliumsó szintén megengedett.
                        Kémiai képlet: C16H9N4Na3O9S2

                        Kémiai szintézissel előállított szilárd forma
                        CAS-szám: 1934-21-0
                        Tisztasági kritériumok
                        A színezőanyag nátriumsóként számítva: ≥ 85 % (vizsgálat)
                        Kiegészítő színezőanyag: ≤ 1 %
                        A színezőanyagoktól különböző szerves vegyületek, legfeljebb 0,5 %:

                                    —

                                    4-hidrazino-benzolszulfonsav;

                                    —

                                    4-amino-benzol-1-szulfonsav;

                                    —

                                    5-oxo-1-(4-szulfo-fenil)-2-pirazolin-3-karbonsav;

                                    —

                                    4,4′-diazo-amino-di(benzolszulfonsav)

                                    —

                                    tetrahidroxi-borostyánkősav.

                              Nem szulfonált elsőrendű aromás aminok: ≤ 0,01 %
                        Éterrel extrahálható anyag: ≤ 0,2 % semleges körülmények között.

                           Analitikai módszerek (1):

                        A takarmány-adalékanyagban található teljes tartrazin színezőanyag-tartalmának meghatározására:

                                    —

                                    spektrofotometria 426 nm-en (a FAO JECFA monográfia 1. száma (4. kötet) és a 231/2012/EU bizottsági rendelet).

                              A tartrazin takarmányokban való aktivitásának számszerű meghatározására:

                                    —

                                    nagy teljesítményű folyadék-kromatográfiával kapcsolt tandem tömegspektrometria (LC-MS/MS).

                        Macskák

                        –

                        –

                        433

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel, bőrvédő eszközökkel és védőmaszkkal kell használni.

                        2030.2.26.

                        Kutyák

                        –

                        –

                        520

                        Kis rágcsálók

                        –

                        –

                        2 000

                        Magevő díszmadarak

                        –

                        –

                        63

                           Kategória: érzékszervi tulajdonságokat javító adalékanyagok. Funkcionális csoport: színezékek, iii. a díszhalak vagy -madarak színét kedvezően befolyásoló anyagok

                        2a102

                        Tartrazin

                           Az adalékanyag összetétele:

                        a tartrazin fő összetevője a nátriumsó.
                        Szilárd formában

                           Az adalékanyag hatóanyagának nátriumsóként való jellemzése:

                        a tartrazin főtömegében trinátrium-5-hidroxi-1-(4-szulfonáto-fenil)-4-(4-szulfonáto-fenil-azo)-H-pirazol3-karboxilátból és kiegészítő színezőanyagokból, valamint fő színtelen alkotórészként nátrium-kloridból és/vagy nátrium-szulfátból.
                        A kalcium- és a káliumsó szintén megengedett.
                        Kémiai képlet: C16H9N4Na3O9S2

                        kémiai szintézissel előállított szilárd forma
                        CAS-szám: 1934-21-0
                        Tisztasági kritériumok
                        A színezőanyag nátriumsóként számítva: ≥ 85 % (vizsgálat)
                        Kiegészítő színezőanyag: < 1 %
                        A színezőanyagoktól különböző szerves vegyületek, legfeljebb 0,5 %:

                                    —

                                    4-hidrazino-benzolszulfonsav;

                                    —

                                    4-amino-benzol-1-szulfonsav;

                                    —

                                    5-oxo-1-(4-szulfo-fenil)-2-pirazolin-3-karbonsav;

                                    —

                                    4,4′-diazo-amino-di(benzolszulfonsav)

                                    —

                                    tetrahidroxi-borostyánkősav.

                              Nem szulfonált elsőrendű aromás aminok: ≤ 0,01 %
                        Éterrel extrahálható anyag: ≤ 0,2 % semleges körülmények között.

                           Analitikai módszer  (1)

                        A takarmány-adalékanyagban található teljes tartrazin színezőanyag-tartalmának meghatározására:

                                    —

                                    Spektrofotometria 426 nm-en végzett (a FAO JECFA monográfia 1. számára (4. kötet) hivatkozó 231/2012/EU bizottsági rendelet).

                              A tartrazin takarmányokban való aktivitásának számszerű meghatározására:

                                    —

                                    nagy teljesítményű folyadék-kromatográfiával kapcsolt tandem tömegspektrometria (LC-MS/MS).

                        Díszhalak

                        –

                        –

                        1 924

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel, bőrvédő eszközökkel és védőmaszkkal kell használni.

                        2030.2.26.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/158 végrehajtási rendelete (2020. február 5.) az (EU) 2016/799 végrehajtási rendeletnek a fedélzeti tömegmérő berendezések tekintetében történő módosításáról (EGT-vonatkozású szöveg)

text:
                  6.2.2020

                  HU

                  Az Európai Unió Hivatalos Lapja

                  L 34/20

         A BIZOTTSÁG (EU) 2020/158 VÉGREHAJTÁSI RENDELETE
         (2020. február 5.)
         az (EU) 2016/799 végrehajtási rendeletnek a fedélzeti tömegmérő berendezések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közúti közlekedésben használt menetíró készülékekről szóló, 2014. február 4-i 165/2014/EU európai parlamenti és tanácsi rendeletre (1) és különösen annak 11. cikkére,
         mivel:

                     (1)

                     A 96/53/EK tanácsi irányelv (2) 10d. cikkének (5) bekezdése lehetőséget ad a tagállamoknak, hogy fedélzeti tömegmérő berendezés telepítését írják elő azon járművek és jármű-kombinációk ellenőrzése céljából, amelyek valószínűsíthetően túllépték a legnagyobb megengedett tömeget.

                     (2)

                     Az (EU) 2019/1213 bizottsági végrehajtási rendelet (3) meghatározza a fedélzeti tömegmérő berendezések egységes interoperabilitási és kompatibilitási szabályait biztosító részletes rendelkezéseket.

                     (3)

                     mivel az (EU) 2019/1213 végrehajtási rendelet követelményei ellentétesek az (EU) 2016/799 bizottsági végrehajtási rendelet (4) I.C. melléklete 14. függelékének a fedélzeti tömegmérő berendezésekre vonatkozó rendelkezéseivel, az említett mellékletet módosítani kell, a 14. függelék 5.5. pontjának törlése érdekében.

                     (4)

                     Az e bizottsági végrehajtási rendeletben előírt intézkedések összhangban vannak a 165/2014/EU rendelet 42. cikkének (3) bekezdésében említett közúti szállítási bizottság véleményével,

               ELFOGADTA EZT A RENDELETET:

            1. cikk
            Az (EU) 2016/799 végrehajtási rendelet I.C. melléklete 14. függelékének 5.5. pontját el kell hagyni.

            2. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 5-én.

                  a Bizottság részéről

                  az elnök

               Ursula VON DER LEYEN

            (1)  Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.).

            (2)  A Tanács 96/53/EK irányelve (1996. július 25.) a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról (HL L 235., 1996.9.17., 59. o.).

            (3)  A Bizottság (EU) 2019/1213 végrehajtási rendelete (2019. július 12.) a fedélzeti tömegmérő berendezések interoperabilitásának és kompatibilitásának végrehajtására vonatkozó egységes feltételeket biztosító részletes rendelkezéseknek a 96/53/EK tanácsi irányelv értelmében történő megállapításáról (HL L 192., 2019.7.18., 1. o.).

            (4)  A Bizottság (EU) 2016/799 végrehajtási rendelete (2016. március 18.) a menetíró készülékek és alkatrészeik kialakítására, tesztelésére, beépítésére, működtetésére és javítására vonatkozó követelményeket meghatározó 165/2014/EU európai parlamenti és tanácsi rendelet végrehajtásáról (HL L 139., 2016.5.26., 1. o.).